**ИЗВЕШТАЈ О РАДУ ЗА 2024.ГОД.**

**ЦЕНТАР ЗА ПРУЖАЊЕ УСЛУГА СОЦИЈАЛНЕ ЗАШТИЕ**

**ОПШТИНЕ КАЊИЖА**

**И З В Е Ш Т А Ј О Р А Д У**

**ЦЕНТРА ЗА ПРУЖАЊЕ УСЛУГА СОЦИЈАЛНЕ**

 **ЗАШТИТЕ ОПШТИНЕ КАЊИЖА ЗА 2024. ГОДИНУ**

**УВОД**

У 2024. години, Центар је проширио своје делатности, односно услуге, како би задовољио потребе својих корисника. Такође, бележи се повећање броја запослених са 19 на 24 особe. Установа је наставила да обезбеђује дневне услуге, а то су дневни боравак за особе са физичким инвалидитетом и интелектуалним потешкоћама, дневни боравак за децу и младе у сукобу са законом, дневни боравак за стара лица, услуга лични пратилац детета и дневни боравак за унапређење положаја Рома. Наведене услуге представљају одговор на растуће потребе и захтеве заједнице којој Центар служи, истичући његову посвећеност пружању подршке и бриге за различите сегменте популације. Задатак Центра за пружање услуга социјалне заштите општине Кањижа (у даљем тексту установа) је да побољша стање социјално депривираних и угрожених особа и да допринесе њиховој бољој друштвеној интеграцији. Активности Центра организоване су у складу са законодавним оквирима Републике Србије, потребама локалне заједнице и стратешким циљевима унапређења социјалне инклузије и подршке рањивим групама.

Рад установе у 2024. години је био организован на основу Плана рада усвојеног од стране Скупштине Општине Кањижа на седници одржаној дана 16.01.2024. године.

**Број и узраст корисника услуге дневног боравка у 2024. години:**

|  |  |  |  |
| --- | --- | --- | --- |
|  | **Назив услуге** | **Број корисника** | **Узраст корисника услуга** |
| 1. | „Светлосна Барка“ | 15 корисника | 26–54 год. |
| 2. | „Гнездо 1“ | 15 корисника | 7-15 год. |
| 3. | “Златно доба” | 10 корисника | 70+ год. |
| 4. | Лични пратилац | 7 корсиника | Од 7 – 12 год. |
| 5. | ”Гнездо 2 Хоргош” | 15 корисника  | Од 7 год. |
|  | Укупно | 62 корисника |  |

Активности услуге дневног боравка усмерене су ка развијању и очувању потенцијала корисника, односно припреми корисника за одржив независан живот.

Лични пратилац доступан је детету са инвалидитетом, односно, са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно, школу, до краја редовног школовања, укључујући завршетак средње школе.

**Радно време Центра у 2024. години:**

|  |  |
| --- | --- |
| ПОНЕДЕЉАК- ПЕТАК | 6,00 – 19,00 часова |

 **Реализоване активности дневног боравка у 2024:**

Активности услуга дневних боравака су биле усмерене ка развијању и очувању потенцијала корисника, односно, припреми корисника за одржив независан живот. Реализовале су се у складу са сврхом услуге, карактеристикама корисничке групе, капацитетима корисника, индивидуалним планом, у складу са проценом потреба корисника и у оквиру услуга обухватале су:

1. Дневни боравак за особе са физичким инвалидитетом и интелектуалним потешкоћама:

- организовање радионица (креативних, едукативних и терапеутски оријентисаних),

- индивидуални и групни рад са стручњацима (психолозима, дефектолозима, социјалним радницима),

- организација спортских и рекреативних активности,

- редовно одржавање састанака са породицама корисника ради праћења напретка.

2. Дневни боравак за децу и младе у сукобу са законом

- пружање психо-социјалне подршке кроз саветовалиште,

- едукативни програми усмерени на развој одговорности и личних вештина,

- сарадња са правосудним институцијама и породицама корисника,

- организовање дружења и активности које подстичу позитиван развој.

3. Дневни боравак за стара лица

- програми здравствене и психо-социјалне подршке,

- организација здравствених прегледа и едукација о превенцији болести,

- креативне радионице и друштвене игре,

- организација излета и културних догађаја,

- организација друштвених активности (дружења, тематске вечери, радионице),

- индивидуални рад са корисницима (нпр. помоћ у решавању административних питања).

4. Услуга лични пратилац детета

- обука и континуирана подршка личним пратиоцима,

- индивидуални планови рада за свако дете,

- организација редовних евалуација и праћења резултата,

- сарадња са школама и породицама корисника.

5. Дневни боравак за унапређење положаја Рома

- организација образовних радионица за децу и одрасле,

- пружање правне и социјалне подршке породицама,

- промоција културних активности које афирмишу ромску традицију

- сарадња са локалним институцијама ради запошљавања припадника ромске заједнице,

**Превоз**

Превоз корисника дневнog боравка за одрасле особе са инвалидитетом односно са интелектуалним потешкоћама организован је из 4 насељена места општине (Кањижа, Хоргош, Трешњевац и Ором), користећи два комби возила која раде сваког радног дана. Овај сервис пружа могућност за лак и безбедан превоз корисника и омогућава њихов приступ програмима и услугама које нуди дневни боравак.

**УСЛОВИ ЗА РЕАЛИЗАЦИЈУ РАДА**

**Материјални услови**

Центру је одобрено од стране општинског већа 14.12.2023. години **20.743.000,00** динара што покрива све трошкове Установе у наредној буџетској години. Горе наведени новчани износ је обезбеђивао неопходне ресурсе за функционисање установе, укључујући набавку хране, обучавање особља, набавку материјала за рад с корисницима, одржавање објеката и транспортне услуге, итд. Заједнички напори општинског већа и управе установе осигуравали су да штићеници имају приступ квалитетним услугама у сигурном и удобном окружењу. Укупно са осталим приходима

**Кадровски капацитети:**

У установи је укупан број запослених на крају 2024. године био 24 особе.

**Просторни услови:**

Центар за пружање услуга социјалне заштите општине Кањижа је и током 2024. године обезбеђиво просторне услове за спровођење својих активности на три локације.

У Кањижи, Центар се налази на две локације:

Улица Петефи Шандора 44:

Ова локација пружа простор за примање одраслих корисника са инвалидитетом и са менталним потешкоћама и омогућава спровођење различитих програма и услуга социјалне заштите које су намењене овим корисницима. Поред наведених, а на основу Протокола о сарадњи са Основном школом „Јован Јовановић Змај“ у Кањижи, обезбеђује се простор за реализацију рада одељења за образовање и васпитање ученика са сметњама у развоју.

Улица Болманска 10:

На овој локацији Центар пружа услуге и програма за малолетне кориснике, који су у сукобу са законом, са родитељима, са школом или са заједницом. Програми су испланирани у складу са школским обавезама корисника. На овој локацији се налази и дневни боравак за стара лица „Златно доба“.

У Хоргошу су се активности Центра спроводиле на адреси Железничка 3.

Ова локација обезбеђује доступност квалитетним услугама социјалне заштите за кориснике тог подручја.

Простори на свим локацијама су опремљени да пруже удобно и безбедно окружење за кориснике, као и за особље Центра, како би се омогућило ефикасно и професионално спровођење услуга социјалне заштите.

**Успешно реализовани пројекти у 2024 години:**

Током трећег квартала 2024. године је почела реализација прекограничног ИПА пројекат са партнером из Мађарске Coolschool, намењен деци ромске националности која потичу из вишеструко маргинализованих група становника, предшколског узраста и у нижим разредима основне школе, са циљем спровођења ваннаставних програмских активности. Вредност наведеног пројекта износи 100.000 евра. У оквиру пројекта је започето реновирање и обнова објекта у Хоргошу, која укључује замену прозора и врата, опремање просторија адекватним намештајем и прибором за рад, увођење централног грејања, замену електроинсталација и осветљења, као и организовање радионица и стручног усавршавања запослених. На основу Протокола о сарадњи са Основном школом „Карас Каролина“ у Хоргошу, обезбеђује се простор за реализацију рада одељења за образовање одрасллих.

**Успешна сарадња са другим установама:**

Током 2024. године, Центар је наставио успешну сарадњу са оснивачем, Центром за социјални рад, Црвеним Крстом, ОШ „Јован Јовановић Змај“ у Кањижи и ОШ „Карас Каролина“ у Хоргошу.

Управни одбор Центра је 07.03.2025. одобрио и прихватио извештај о раду Центра за пружање услуга социјалне заштите општине Кањижа за 2024. годину

Центар за пружање услуга социјалне заштите

Општине Кањижа

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Председник управног одбора

 Илдико Хорват Фабиан

Број: 59 /2025

Дана: 07.03.2025. године

Кањижа